Document ID: /roh_data/filtered/fineweb-2-filterrobots_roh.jsonl.gz/18729

Cun la lescha d'abitaziuns secundaras vegnan singulas ordinaziuns da la lescha federala per proteger spazis da hotels existents rinforzadas. Midar utilisaziun da quests spazis per pudair vender els vegn uschia sclaus. Per emprimas abitaziuns existentas datti da nov la pussaivladad da midar l'utilisaziun. Quai cun pajar ina summa da 10% da la valur da nov e cumprovar che l'abitaziun è vegnida duvrada 20 onns.
Cler gea al principi da transparenza
Er la lescha da publicitad è vegnida approvada. Quai senza discussiuns. Il principi da secretezza vegn ussa vulvì enturn. Persunas cun dretg da vuschar han da nov il dretg d'invista en documents publics, senza stuair far valair in interess particular.
RR novitads 06:00